CELEX: 32019R0646
Language: lv
Date: 2019-04-15 00:00:00
Title: Komisijas Īstenošanas regula (ES) 2019/646 (2019. gada 15. aprīlis) par atsevišķu preču klasifikāciju kombinētajā nomenklatūrā

25.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 110/10
               
            
         KOMISIJAS ĪSTENOŠANAS REGULA (ES) 2019/646
         (2019. gada 15. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         Ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 15. aprīlī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Lieta tērauda samontētie kāpurķēdes locekļi (t. s. “kāpurķēde”), kuri sastāv no kāpurķēdes locekļiem, kas savienoti ar tapām/savienojumiem. Locekļiem ir urbti caurumi taisnstūra plātņu piestiprināšanai (tā sauktās “kurpes/uzlikas”), kuri uzrādīšanas brīdī nav iekļauti.
                        Izstrādājuma konstrukcijas dēļ, proti, izurbti caurumi, kuriem piestiprina “kurpes/uzlikas”), tas uzskatāms par kāpurķēdes lenti (kas nodrošina gan piedziņu, gan balstu mašīnas kustībai uz tās), kura piemērota izmantošanai vienīgi vai galvenokārt kopā ar zemes rakšanas un pārvietošanas mašīnām, kas minētas pozīcijā 8429 .
                        Sk. attēlu (*1).
                     
                     
                        8431 49 20 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XV sadaļas 1.f piezīmi, XVI sadaļas 2.b piezīmi un KN kodu 8431 , 8431 49  un 8431 49 20  formulējumu.
                        Pamatojoties uz izstrādājuma objektīvajām īpašībām, to var identificēt kā piemērotu lietošanai kopā ar pozīcijā 8429  minētajām mašīnām (sk. arī Harmonizētās sistēmas klasifikācijas atzinumu 8431.49/1). Izstrādājumam ir tādas kāpurķēžu lentes objektīvās pazīmes (izmērs un forma), kura paredzēta lietošanai kopā ar pozīcijā 8429  minētajām mašīnām. Tāpēc to nav iespējams klasificēt pozīcijā 7315  pie dzelzs vai tērauda ķēdēm.
                        Izstrādājums tādējādi ir klasificējams ar KN kodu 8431 49 20  pie citādām daļām, kas paredzētas vienīgi vai galvenokārt pozīciju 8425 –8430  mehānismiem; no čuguna vai lieta tērauda.
                     
                  
               
            
               (*1)  Attēls pievienots tikai informācijai.